
Nynorsk nyelv 


A Wikipédiából, a szabad enciklopédiából 


A nynorsk (szó szerint „új norvég”) egyike azon két hivatalos 
nyelvnek, amelyek együttesen alkotják a norvég írásos nyelvet. 
A másik nyelv a hokinál. ^ 1929 előtt a nynorsk neve landsmál 
volt. A landsmál hivatalos formája lett a norvég írásnak az 
úgynevezett „Jamstellingsvedtaket” által, határozat amelyet a 
Storting 1885-ben hozott. A nynorsk alternatívája lett a 
riksmál-nak, amelynek írott formája majdnem azonos volt a dán 
nyelvvel. A landsmál neve, a Storting 1929-ben hozott újabb 
határozta szerint nynorsk lett. Még ma sem létezik egységes 
„nemzeti norvég”. 

Története 


A nynorsk, mint írott nyelv, a 19. század közepétől fejlődött ki. 
Nyelvpolitikai szempontból ebben az időben szükségessé vált a 
norvég nyelv státuszának helyreállítása, mivel a dán-norvég 
unió időszaka alatt csak a dán írást használták. Ivar Aasen 
nyelvész tézise az volt, hogy egy valódi norvég nyelv 
fennmaradt a falusi környezetben. A hegyvidéki táj korlátozta a 
kommunikációt és ellensúlyozta a különböző régiók közötti 
nyelvi hatásokat. Aasen szerette volna tanulmányozni a nyelvet 
az egész országban és ezért sok és hosszú vándorlást tett, 
melynek során feljegyezte a népnyelvet. 

Négy év kutatás után Ivar Aasen 1848-ban kiadta a Det norske 
Folkesprogs Grammatik (A norvég népnyelv nyelvtana) című 
könyvét. Ezt követte 1850-ben az Ordbog over det norske 
Folkesprog (A norvég népnyelv szótára), majd 1853-ban a 


Újnorvég nyelv 

Nynorsk 

Nyelvcsalád Indoeurópai 

ISO 639-1 nn 

ISO 639-3 nno (http://www.sil.o 

rg/iso639-3/documenta 
tion.asp?id=nno) 

Nynorsk témájú 
médiaállományokat. 


Prover af Landsmaalet i Norge (Norvég terepi tesztek) című 
könyve amelyben szerepelt Aasen javaslata egy új norvég 
nyelvű írott nyelvre, mint egy rekonstruáló kompromisszum 
főleg a nyugat-norvég (Vestlandet) nyelvjárások között. 

Norvégiában érdeklődés mutatkozott a nemzeti kultúra 
fejlesztésében, például Edvard Grieg népzene-inspirált 
kompozícióijaival, valamint Henrik Ibsen és Bjornstjerne Bjornson 
munkájával, amelyek fontos szerepet játszottak a norvég irodalom 
kialakulásában. 1907 előtt azonban a legtöbb írott mű a dán 
helyesírást követte. 

1869-ben elfogadták a svéd A betűt mint alternatív írását az AA (ó) 
hangnak, s ez 1938-ban kötelezővé vált. 

1885-ben a nynorsk/landsmál egyenjogú lesz a dán-norvég riksmál 
nyelvvel Norvégiában. A Biblia már 1889-ben megjelent nynorsk 
nyelven, 15 évvel korábban mint bokmál írással. 

1907-ben, röviddel a Svédországtól való függetlenné válás után 
(1905. június 7.), megreformálták a bokmált norvég írásmódra, a dán lsen ’ - K atyja 

helyesírás helyett, és 1929-ben fogadták el a jelenlegi semleges 
neveket „bokmál” illetve „nynorsk”. 

Az 1938-as nyelvújítás következtében szükségesé vált az összes tankönyvek kicserélése, így a helyi 
önkormányzatok úgy döntöttek, hogy már 1943-ban a diákok egyharmada részesült nynorsk nyelvű 
oktatásban. 

A norvég állam nyelvpolitika célja 1910-től az volt, hogy a két nyelvváltozat megközelítse egymást egy 
úgynevezett samnorsk nyelvben Moltke Moe kezdeményezése szerint. Ez azonban erős ellenállást váltott ki 
különösen a bokmál-pártiak részéről, komoly konfliktusokkal különösen az 1950-es és 1960-as években. A 
kondiktusok csökkentésére hozták létre az 1960-as években az úgynevezett "Nyelvi béke bizottságot”. 2002 
óta a koordinációs kampány hivatalosan befejeződött és semmilyen kísérlet nem történt arra, hogy politikai 
úton egyesítse a két fajta írást. 

A norvég nyelvi konfliktus idején egyes csoportok arra törekedtek hogy még jobban kiemeljék a 
nyelvformák egyediségét. Egyesek a „hognorsk”, a jelenlegi nynorsk-nál konzervatívabb forma hívei, míg 
mások inkább egy konzervatív bokmál ”riksmál” mellett szádnak síkra. A nynorsk „nyelv-tisztább” mint a 
dialektusok, amelyekben gyakran fordulnak elő dán és német elemek. 

A nynorsk jelenlegi helyzete 



A „Norvég nyelvtanács” becslése szerint a lakosság 10-12 százaléka tekinti a nynorsk-ot írott nyelvének. 
Legtöbben Nyugat-Norvégiában vannak, Rogaland megyében (Stavanger és Haugesund kivételével), 
Hordaland megyében (Bergen kivételével), Sogn og Fjordane megyében és More og Romsdal megyében. A 
nynorsk még eléggé elterjedt Aust-Agder megye központi részein valamint Buskerud, Oppland és Telemark 
megyékben. 

Nyugat-Norvégiában a nynorsk nyelvet használók aránya 45,2 százalék, Norvégia többi részén pedig 2,7 
százalék volt 2003-ban (kivétel Sogn og Fjordane megye 99,8 százalék nynorsk használóval). Az arány a 20. 
század második felében visszaesett. A norvég katonakötelesek 10-11 százaléka adja meg írott nyelvének és a 
lakosság 11 százaléka használ nynorsk nyelvű nyomtatványt az adóbevallásánál. A tömegtájékoztatási 
eszközök hatással vannak a helyi nyelvformák hátrányára és a médiában uralkodó nyelvek előnyére. 






















A 2002-es évben a norvég önkormányzatok 27 százalékának adminisztratív írásnyelve a nynorsk, míg 37 
százalékuknak a bokmál volt. A fennmaradó 36 százalék nem választotta az egyik nyelvet a másik előtt. 
Minden önkormányzat dönti el, hogy az írott nyelvek közül melyik lesz az adminisztráció hivatalos nyelve. 
A kliensek mindig jogosultak arra, hogy bármelyik nyelven forduljanak hatósághoz. Az iskolákban mindkét 
nyelvet tanítják. Az oktatásban preferált nyelvet „fő nyelvnek”, a másikat pedig „mellék nyelvnek” nevezik. 
Az általános iskolában tanuló diákok 14,7 százaléka nynorsk-ot adta meg mint írott nyelvét, s ezek legtöbbje 
Nyugat-Norvégiából való. A tanulók között néha ellenállás van a nynorsk-kal szemben, és mint más 
országokban is, nagyobb ösztönzést jelenthet a városok nyelve karrier és társadalmi szempontból, a vidéki 
nyelvekkel szemben. 

A 2000-ben kiadott 4549 nyomtatott könyvnek (könyv és egyéb forma) 8 százaléka volt nynorsk és 92 
százaléka bokmál nyelven. A norvég újságok 6 százaléka jelenik meg csak nynorsk és 5 százaléka mindkét 
nyelven. Egyes újságok, mint például Aftenposten és Verdens Gang tiltják a nynorsk nyelvet szerkesztői 
szövegben. 

Nevének eredete 


A „nynorsk” nevet használják a beszélt nyelvre ami a középkor közepén alakult ki nyelvtani 
egyszerűsítésekkel, vagyis mint ellentétet az „ó norvég” (gammalnorsk) nyelvvel amelyik sokkal 
egységesebb volt mint a mai nynorsk dialektusok. Ezek az egyszerűsítések voltak az okai a későbbiekben 
kialakult dialektusok többségének. A 17. században a norvég írott nyelvet nem használták, de a helyi 
dialektusokban megőrizték, ott ahol az uralkodó osztály dánja nem dominált. 


Jellemzői 


A nynorsk lényegében nyugat-skandináv dialektuson alapul. Abban különbözik a kelet-skandinávtól, hogy 
lényegesen több ó-skandináv kettőshangzót tartott meg (akárcsak a feröeri és az izlandi), ott ahol a 
kifejlesztett magánhangzót , (például „stein” vs „sten” (kő), „braut” vs „bröt (eltört), „skein” vs „sken” 
(ragyogás). Egy másik különbség az „u” és a kelet-skandináv „o”, mint például a „ku” és „bru” illetve „ko” 
és „bro” (tehén és híd). 

A szótári nynorsk, mint a „nynorsk ordliste” (nynorsk szótár), kétféle szóalakot ismertet: főformát és 
mellékformát. A fő formát a nyomtatványokban, az iskolai tankönyvekben és az önkormányzat, megyei 
önkormányzat és az állam közigazgatásában való használatra szánják. A mellékformák tökéletesen 
elfogadhatónak tekinthetők minden más típusú felhasználónak, mint például diákoknak. Vannak olyan 
szavak amelyek két vagy több egyenlő fő formával fejezhetők ki. Példaként említhető a többesszám első 
személy névmása „vi” és „me” (mi) két formája. 

Nynorsk mint beszélt nyelv 


A nynorsk elsősorban írásos nyelvformának nevezik, és a bokmál-lal ellentétben kevesen korrigálják a 
beszédjüket a nynorsk normának megfelelően (bár néhány dialektus nagyon közel van). Az 1970-es években 
a norvég nyelvi elgondolást így foglalták össze: „Beszélj tájszólásban - írj új-norvégül! ”. A nynorsk nem 
képvisel egy dialektust hanem egy kompromisszumot. A beszélt nynorsk-ot használnak az NRK rádió- és 
televíziócsatornáiban a hírműsorokban. Néhány színház, mint például a Det norske teatret Oslóban, a 
színdarabokat nynorsk nyelven adja elő. A különleges dialektusokkal rendelkező színészek használhatják a 
nynorsk nyelvet. Más országokkal ellentétben a norvég dialektusok magasabb státuszúak a közéletben, és 
hivatalosan is használhatók. 

Nynorsk írók 

Jegyzetek 

1. Egy ország, egy nyelv, kétféle írott nyelv - 
a nynorsk és bokmál (http://tudomanyon.h 



Halldis Morén Vesaas 


u/norvegia-ketfele-irott-nyelve-bokmal-nyn 

orsk-landsmal-riksmal/) 


Fordítás 


Ez a szócikk részben vagy egészben a nynorska című svéd Wikipédia-szócikk fordításán alapul. Az eredeti 
cikk szerkesztőit annak laptörténete sorolja fel. 


A lap eredeti címe: „https://hu.wikipedia.org/w/index.php?title=Nynorsk_nyelv&oldid=22745002” 


A lap utolsó módosítása: 2020. június 13., 16:19 

A lap szövege Creative Commons Nevezd meg! - így add tovább! 3.0 licenc alatt van; egyes esetekben más módon 
is felhasználható. Részletekért lásd a felhasználási feltételeket. 






